ทานยาคุมกำเนิดชนิดแผงไปได้ 5 วัน แล้วมีเพศสัมพันธ์กับแฟน โดยการใส่ถุงยางอนามัย แต่ถุงยางอนามัยดันแตก อย่างนี้ควรทานยาคุมฉุกเฉินร่วมด้วยไหมคะ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1% แม้จะไม่ใส่ถุงยางอนามัยก็ตาม ดังนั้น หากถุงยางอนามัยแตก ก็ไม่จำเป็นต้องทานยาคุมฉุกเฉินไปค่ะ เพราะจะไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจได้รับผลข้างเคียงจากยาคุมฉุกเฉินโดยไม่จำเป็นค่ะแต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 5 วัน ก็จะมีโอกาสตั้งครรภ์ได้ ในกรณีนี้ ควรพิจารณาทานยาคุมฉุกเฉินร่วมไปด้วยค่ะ